**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«\_\_\_\_» \_\_\_\_\_\_\_\_\_\_\_\_\_ 2021 թվականի N \_\_\_\_-Ն**

**ՀԱԿԱԿՈՌՈՒՊՑԻՈՆ ԿՈՄԻՏԵԻ ԾԱՌԱՅՈՂԻ ԹԵԿՆԱԾՈՒԻ ԼԵԶՎԱԿԱՆ ԳԻՏԵԼԻՔՆԵՐԻ ԻՄԱՑՈՒԹՅԱՆ ՍՏՈՒԳՄԱՆ ԿԱՐԳԸ ԵՎ ԱՆՀՐԱԺԵՇՏ ՄԱԿԱՐԴԱԿԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Հակակոռուպցիոն կոմիտեի մասին» Հայաստանի Հանրապետության օրենքի 15-րդ հոդվածի 1-ին մասի 4-րդ կետի պահանջով` Հայաստանի Հանրապետության կառավարությունը ***որոշում է****.*

1. Սահմանել Հակակոռուպցիոնկոմիտեի ծառայողի թեկնածուի լեզվական գիտելիքների իմացության ստուգման կարգը` համաձայն հավելվածի:
2. Սահմանել Հակակոռուպցիոն կոմիտեի ծառայողի թեկնածուի՝ ստանդարտացված թեստային համակարգերով ստուգվող լեզվական գիտելիքների իմացության B1 կամ դրան համարժեք այլ մակարդակ՝ անգլերեն, ռուսերեն և ֆրանսերեն լեզուների համար:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**Վարչապետի պաշտոնակատար**

**Ն․ Փաշինյան**

|  |
| --- |
| **Հավելված** **ՀՀ կառավարության --------- թվականի****------------- N ----Ն որոշման** |

**Կ Ա Ր Գ**

**ՀԱԿԱԿՈՌՈՒՊՑԻՈՆ ԿՈՄԻՏԵԻ ԾԱՌԱՅՈՂԻ ԹԵԿՆԱԾՈՒԻ ԼԵԶՎԱԿԱՆ ԳԻՏԵԼԻՔՆԵՐԻ ԻՄԱՑՈՒԹՅԱՆ ՍՏՈՒԳՄԱՆ**

1. Հակակոռուպցիոն կոմիտեի ծառայողի թափուր պաշտոնը զբաղեցնել ցանկացող անձը, բացառությամբ Հակակոռուպցիոն կոմիտեի ծառայողների կրտսեր պաշտոնների թեկնածուի՝ անգլերեն, ռուսերեն և ֆրանսերեն լեզուների (այսուհետ՝ Օտար լեզուներ) իմացության ստուգման նպատակով մրցութային խորհուրդ (հանձնաժողով) է ներկայացնում ռուսերեն, անգլերեն և ֆրանսերեն լեզուներից առնվազն մեկի իմացության մակարդակը հավաստող փաստաթուղթ (այսուհետ՝ փաստաթուղթ)։ Փաստաթուղթը վավեր է համարվում միայն այն դեպքում, երբ այն ներկայացվում է ստանալուց հետո 5 (հինգ) տարվա ընթացքում:
2. Հակակոռուպցիոն կոմիտեի ծառայողների առաջին կազմի դեպքում փաստաթուղթը ներկայացվում է Հակակոռուպցիոն կոմիտեի համապատասխան ստորաբաժանում: Փաստաթուղթը վավեր է համարվում միայն այն դեպքում, երբ այն ներկայացվում է ստանալուց հետո 5 (հինգ) տարվա ընթացքում:
3. Հակակոռուպցիոն կոմիտեի ծառայողների առաջին կազմի դեպքում փաստաթուղթը կարող է ներկայացվել Հակակոռուպցիոն կոմիտեի ծառայողի նշանակումից հետո երեք տարվա ընթացքում:
4. Մրցութային խորհուրդը (հանձնաժողովը) կամ Հակակոռուպցիոն կոմիտեի համապատասխան ստորաբաժանումը եռօրյա ժամկետում ուսումնասիրում է օտար լեզվի իմացության մակարդակը հավաստող փաստաթուղթը և դրանում նշված մակարդակի համապատասխանությունը սույն որոշման պահանջներին։
5. Լեզվական գիտելիքների իմացության մակարդակը համարվում է Հակակոռուպցիոնկոմիտեի ծառայողի պաշտոնը զբաղեցնելու համար բավարար, եթե՝
6. Հակակոռուպցիոնկոմիտեի ծառայողի թեկնածուն ներկայացրել է բարձրագույն կրթությունն ամբողջությամբ Օտար լեզուներով իրականացնելը կամ բարձրագույն կրթության շրջանակներում ուսումնասիրված մասնագիտական առարկաների առնվազն 40 (քառասուն) տոկոսը Օտար լեզուներով իրականացնելը հավաստող փաստաթուղթ, եթե համապատասխան ուսումնական հաստատությունն ավարտելուց հետո չի անցել ավելի քան 5 (հինգ) տարի ժամկետ: Սույն կետով նշված պահանջները համարվում են պահպանված, եթե բարձրագույն կրթության՝ ամբողջությամբ կամ նվազագույն 40 (քառասուն) տոկոս մասնագիտական առարկաներն անցկացվել են միևնույն Օտար լեզվով:
7. Հակակոռուպցիոնկոմիտեի ծառայողի թեկնածուն ներկայացրել է ռուսերենի՝ ТРКИ, անգլերենի՝ TOEFL, IELTS, ֆրանսերենի` DELF, DALF, TCF վկայական կամ ներկայացրել է միջազգային կամ ներպետական հաստատությունների կողմից թեստային կամ այլ եղանակով անցկացված քննության արդյունքում Օտար լեզվի համապատասխան մակարդակի առկայության վերաբերյալ տրված վկայական։
8. Փաստաթուղթը թերի լինելու դեպքում այդ մասին հայտատուին տեղեկացվում է նույն պահին, իսկ դրա անհնարինության դեպքում` մեկօրյա ժամկետում:
9. Թերությունները կարող են վերացվել հայտերի (դիմումի և կից փաստաթղթերի) ընդունման համար սահմանված ժամկետի ընթացքում: Այս դեպքում փաստաթուղթը ներկայացված է համարվում սկզբնապես ներկայացնելու օրը: